text: दक्षिण अफ्रीका के पूर्व कप्तान और तेज गेंदबाज शॉन पोलाक ने कहा है कि विराट कोहली भारतीय टीम के हरफनमौला हार्दिक पंड्या में अपनी झलक देखते हैं. उन्होंने भारतीय टीम में हार्दिक को लंबे समय तक मौके मिलने की भविष्यवाणी भी की. पोलाक ने कहा, ‘कोहली को हार्दिक पंड्या का खेल के प्रति रवैया पसंद है. विराट जिस तरह का क्रिकेट खेलते हैं, हार्दिक के खेल से यह काफी मेल खाता है. ऐसे में यह तय है कि पंड्या को टीम में जमने और अपनी जगह पक्की करने के लिए लंबा समय मिलेगा.’टेस्ट क्रिकेट में दक्षिण अफ्रीका के सबसे सफल गेंदबाज पोलाक ने कहा, ‘यह क्रिकेट की प्रकृति है, अगर कप्तान किसी खिलाड़ी के खेलने के तरीके को पसंद करता है तो खिलाड़ी को अतिरिक्त मौके मिलते हैं. मेरी राय में इसके कुछ भी गलत नहीं है.’